Diari Oficial de la Generalitat Valenciana


Sumari del DOGV 3914, del 10-01-2001 (2000/10514)

RESOLUCIÓ de 20 de novembre de 2000, de la directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que renova l'acreditació de la Fundació Institut Valencià d'Oncologia per fer extraccions i trasplantaments de progenitors hematopoètics autòlegs.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3914

Data del DOGV
:   10-01-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/10645


Data del document
:   20-11-2000

Organisme emissor
:   Conselleria de Sanitat

Tipus de document
:   Resolució

Descriptors 

:   * València
    * trasplantament d'òrgans
    * centre mèdic

RESOLUCIÓ de 20 de novembre de 2000, de la directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que renova l'acreditació de la Fundació Institut Valencià d'Oncologia per fer extraccions i trasplantaments de progenitors hematopoètics autòlegs. [2000/X10432]
  
Vista la sol·licitud de renovació de l'acreditació de la Fundació Institut Valencià d'Oncologia, per fer trasplantaments autòlegs de medul·la òssia.
  
Antecedents de fet
  
Primer. La Fundació Institut Valencià d'Oncologia, situada al carrer del professor Beltrán Báguena núm. 19, de València, va obtenir l'acreditació per fer trasplantaments autòlegs de medul·la òssia per la Resolució del secretari general de la Conselleria de Sanitat, de 04.09.1995.
  
Segon. El senyor Manuel Llombart Bosch, director de la Fundació Institut Valencià d'Oncologia, en representació de la Fundació Institut Valencià d'Oncologia, va presentar la sol·licitud de renovació de l'acreditació del centre per fer trasplantaments autòlegs de medul·la òssia.
  
Tercer. El Servei de Coordinació de Trasplantaments de la Comunitat Valenciana, adscrit a la Direcció General de l'Agència per a la Qualitat, l'Avaluació i la Modernització dels Serveis Assistencials, informa favorablement sobre la renovació sol·licitada de l'acreditació per fer extraccions i trasplantaments de progenitors hematopoètics autòlegs.
  
Fonaments jurídics
  
Primer. La Direcció General de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat és competent per resoldre segons l'Ordre d'11 de desembre de 1992, de la Conselleria de Sanitat i Consum, i el Decret 27/1987, en relació amb el que disposa el Decret 87/1999, de 30 de juliol.
  
Segon. S'ha fet el que estableix l'article 29.1 de l'Ordre d'11 de desembre de 1992, de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc:
  
Renovar l'acreditació per fer extraccions i trasplantaments de progenitors hematopoètics autòlegs de la Fundació Institut Valencià d'Oncologia, situada al carrer del professor Beltrán Báguena, número 19, de València. Aquesta acreditació serà vàlida durant un període de cinc anys, amb efecte des del 20 de novembre de 2000.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmès a la inspecció i el control del Servei de Coordinació de Trasplantaments de la Comunitat Valenciana.
  
Que es notifique la present resolució a les persones interessades, amb l'advertiment que no exhaureix la via administrativa i que hi poden interposar recurs ordinari davant del conseller de Sanitat, en el termini d'un mes comptador des de l'endemà de la data de la notificació.
  
València, 20 de novembre de 2000.- La directora general de l'Agència per a la Qualitat, l'Avaluació i la Modernització dels Serveis Assistencials: María Rosa Roca Castelló.